ཞུ། སློབ་དཔོན་གྱི་ཐུགས་ཀ་ནས་འོད་ཟེར་འཕྲོས། མདུན་བསྐྱེད་ཀྱི་ཐུགས་རྒྱུད་བསྐུལ། ཐུགས་ཀ་ནས་ཡི་གེ་ཧཱུྃ་དཀར་པོ་ལས་འོད་ཟེར་འཕྲོས། ཁྱེད་རང་རྣམས་ཀྱི་ལུས་ལ་
572

55
:
༄༅།
།ཕོག་པས་སྐུ་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ཅད་བསྲེགས། སྐུ་ལུས་རྣམ་སྨིན་གདོས་བཅས་ཤ་ཁྲག་གི་ཕུང་པོ་འདི་ཉིད་འོད་གསལ་གྱི་དབྱིངས་སུ་སྦྱངས་ཏེ་ལུས་འོད་ཀྱི་གོང་བུར་གྱུར། དེ་
ལ་དམིགས་ཏེ་སློབ་དཔོན་གྱིས། ཨོཾ་སྭ་བྷཱ་ཝ་སོགས་བརྗོད་པས། སྣང་སྲིད་འཁོར་འདས་ཀྱིས་བསྡུས་པའི་ཆོས་ཐམས་ཅད་དང་འོད་ཀྱི་གོང་བུ་དེ་ཉིད་ཀྱང་སྟོང་ཉིད་ནམ་མཁའ་ལྟ་བུར་གྱུར་པར་མོས་པ་མཛོད། སྟོང་ཉིད་དེའི་ངང་ལས་པཾ་ལས་པདྨ་དང་
ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿདཀར་པོ་རིང་ཆ་ཚེག་དྲག་དང་བཅས་པ་དེ་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས། ཚུར་འདུས་ཡོངས་སུ་གྱུར་པ་ལས་ཁྱེད་རང་རྣམས་སྐད་ཅིག་གིས་འཕགས་པ་སྤྱན་རས་
གཟིགས་དབང་ཕྱུག་སྐུ་མདོག་གངས་རིའི་ཕུང་པོ་ལ་ཉི་མ་ཤར་བ་སོགས་ནས། གཙོ་བོ་ལ་ཞལ་ཕྱོགས་པས་བཞུགས་པ་བར་བདག་བསྐྱེད་ལྟར། དེ་རྣམས་ཀྱི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ་རྣམས་
གསལ་བཏབ་པ་ནི་རྗེས་གནང་གི་གཞི་དགོད་པ་ཡིན། རྗེས་གནང་དངོས་ལ་སྐུ་གསུང་ཐུགས་ཀྱི་རྗེས་གནང་མཐའ་རྟེན་དང་བཅས་པ་རྣམས་སུ་ཡོད་པ་ལས། སྐུའི་རྗེས་གནང་གི་སླད་དུ་སློབ་དཔོན་དང་མདུན་བསྐྱེད་ཀྱི་ཐུགས་ཀ་ནས་འོད་ཟེར་ལྕགས་ཀྱུ་
ལྟ་བུ་བསམ་གྱིས་མི་ཁྱབ་པ་འཕྲོས་པས་གངས་ཏི་སེ། དུར་ཁྲོད་བསིལ་བའི་ཚལ། པོ་ཏ་ལ། ཧ་ཧ་དགོད་པའི་དུར་ཁྲོད། སིངྒ་ལའི་གླིང་། དར་ལུང་གཉན་གྱི་ཕོ་བྲང་། གནས་མཆོག་ཁའུ་བྲག་རྫོང་། གདན་ས་ཆེན་པོ་དཔལ་ལྡན་ས་སྐྱ་པའི་
573.

སྒྲུབ་ཐབས་ཀུན་བཏུས་
གཙུག་ལག་ཁང་ལ་སོགས་པ་བླ་མ་གོང་མ་རྣམས་ཀྱིས་བསྙེན་ཅིང་སྒྲུབ་པའི་གནས་ན་བཞུགས་པའི་དཔལ་མགོན་འཁོར་དང་བཅས་པའི་ཐུགས་ཀར་ཕོག་པས། ཐུགས་རྒྱུད་བསྐུལ་ཏེ་དཔལ་མགོན་དཀར་པོ་ཚེ་འཕེལ་འཁོར་དང་བཅས་པའི་སྐུའི་བྱིན་
རླབས་དང་ནུས་མཐུ་ཐམས་ཅད་ཡེ་ཤེས་ཀྱི་མགོན་པོ་གཙོ་འཁོར་ལྔའི་སྐུ་ཆེ་བ་རི་རབ་ཙམ། འབྲིང་པོ་མི་ཚད་ཙམ། ཆུང་བ་ནས་འབྲས་དང་རྡུལ་ཕྲན་ཙམ་གྱི་བར་གྲངས་མེད་ཚད་མེད་བསམ་གྱིས་མི་ཁྱབ་པ་ནམ་མཁའ་ས་གཞི་བར་སྣང་གང་བ་ལྟ་བུ་
འུར་འུར་ཐིབ་ཐིབ་བྱོན། ཁྱེད་རང་རྣམས་ཀྱི་སྐུ་ལུས་ལ་སིབ་སིབ་ཐིམ་པས་རྒྱུད་བྱིན་གྱིས་བརླབས་པའི་མོས་པ་མཛོད། དྲིལ་གསིལ་དང་། བསྙེན་སྔགས་ཚར་གསུམ་གྱི་མཐར། ཨཱ་བེ་ཤ་ཡ་ཨ་ཨ་ཨ། ཅི་རིགས་དང་། གུ་གུལ་གྱི་དུད་པ་དང་
རོལ་ཆེན་བྱ། དེས་སྐུའི་རྗེས་སུ་གནང་བ་གྲུབ། གཉིས་པ་གསུང་གི་རྗེས་སུ་གནང་བའི་སླད་དུ་ཐུགས་འདུན་འདི་བཞིན་གནང་བར་ཞུ། སློབ་དཔོན་དང་མདུན་བསྐྱེད་ཀྱི་ཐུགས་ཀ་ནས་འོད་ཟེར་ལྕགས་ཀྱུ་ལྟ་བུ་སོགས་ནས། འཁོར་དང་བཅས་པའི་
གསུང་གི་བྱིན་རླབས་དང་ནུས་མཐུ་ཐམས་ཅད་སྔགས་ཀྱི་རྣམ་པ་ཁ་དོག་དཀར་པོ་ནམ་མཁའ་གང་བ་འུར་འུར་ཐིབ་ཐིབ་བྱོན། ཁྱེད་རང་རྣམས་ཀྱི་མགྲིན་པ་ལ་སོགས་པའི་གནས་རྣམས་ནས་མར་སིབ་སིབ་ཐིམ་པས་རྒྱུད་བྱིན་གྱིས་བརླབས་པའི་མོས་པ་
མཛོད༑ དྲིལ་གསིལ་དང་བསྙེན་སྔགས་བརྗོད་པ་འདྲ། བཟླས་པའི་ལུང་གི་སླད་དུ་སློབ་དཔོན་གྱི་ཐུགས་ཀ་ནས་སྔགས་ཕྲེང་དང་པོ་གཉིས་པ་གསུམ་པ་རྣམས་ཆུ་ལས་ཆུ་བུར་རྡོལ་བ་བཞིན་བྱུང་། སློབ་དཔོན་གྱི་ཞལ་ནས་ཐོན། ཁྱེད་རང་རྣམས་ཀྱི་ཞལ་
574

5
།དུ་ཞུགས། སྙིང་གའི་ས་བོན་གྱི་མཐའ་སྐོར་དུ་དང་པོས་སྔར་མེད་གསར་བྱུང་དུ་འཁོད། གཉིས་པ་དང་གསུམ་པ་དེ་ལ་ཐིམ་པས་རྒྱུད་བྱིན་གྱིས་བརླབས་པའི་མོས་པ་མཛོད། སླར་ཡང་འོད་ཟེར་འཕྲོས་པའི་སྣེ་ལ་ཚེའི་ལྷ་མོ་
ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་དཔའ་བོ་དང་རྣལ་འབྱོར་མ་ཚེའི་རིག་འཛིན་བརྙེས་པའི་ལྷ་དང་དྲང་སྲོང་གི་ཚོགས་ཐམས་ཅད་སྤྱན་དྲངས། སྔགས་ཕྲེང་ཧཱུྃ
ལྕགས་ཀྱུ་དང་ཞགས་པ་ཐོགས་པ་དཔག་ཏུ་མེད་པ་སྤྲོས།
ཡིག་དང་བཅས་པ་ལ་ཐིམ། དེ་ལས་འཆི་མེད་ཚེའི་བདུད་རྩིའི་རྒྱུན་དཀར་ཞིང་དྭངས་པ་དཔག་ཏུ་མེད་པ་སྐྱ་ཆི་ལི་ལི་བབས་པས་ལུས་ཀྱི་ནང་ཐམས་ཅད་གང་། ནད་གདོན་སྡིག་སྒྲིབ་དུས་མ་ཡིན་པའི་འཆི་བའི་འཇིགས་པ་བག་ཆགས་དང་བཅས་པ་
ཐམས་ཅད་བྱང་ཞིང་དག་ནས། ལུས་སེམས་ཐམས་ཅད་བདེ་བ་ཆེེན་པོས་ཁྱབ། འཆི་མེད་ཚེའི་དངོས་གྲུབ་ཐོབ་པར་མོས་པ་དང་བཅས་སྔགས་འདིའི་རྗེས་ཟློས་ལན་གསུམ་མཛོད། བསྙེན་སྔགས་ལ་སྤེལ་ཚིག་དང་བཅས་པ་ལན་གསུམ། སློབ་དཔོན་
ལ་དྲིན་ལན་གྱི་ཚུལ་དུ་མེ་ཏོག་འཐོར་བ་དང་བཅས་འདིའི་རྗེས་ཟློས་མཛོད། བཅོམ་ལྡན་བདག་ལ་སོགས། དེ་ལྟར་ཕུལ་བའི་མེ་ཏོག་གི་ཕྲེང་བ་དེ། སློབ་དཔོན་གྱིས་སྔགས་ཀྱི་ཕྲེང་བར་བསྒྱུར་ཏེ་ཁྱེད་རང་རྣམས་ཀྱི་སྤྱི་བོར་བཞག་པས་སྙིང་གའི་སྔགས་
ཕྲེང་བརྟན་ཅིང་ནུས་ལྡན་དུ་བྱས་པར་མོས་པ་མཛོད། མགོན་པོ་འདི་ལ་སྩལ་ལགས་ཀྱི། །འདི་ལ་བྱིན་གྱིས་བརླབ་ཏུ་གསོལ། །སླར་ཡང་མེ་ཏོག་གཏོར་ལ། སྔགས་ཀྱི་དངོས་གྲུབ་སྩལ་དུ་གསོལ། །བརྟུལ་ཞུགས་བརྟན་པར་མཛད་དུ་གསོལ། །
575

1
576
དཔལ་རྡོ་རྗེ་ནག་པོ་ཆེན་པོ་དཀར་པོ་ཚེ་འཕེལ་གཙོ་འཁོར་ལྔའི་གསུང་གསང་སྔགས་ཀྱི་ནུས་མཐུ་དང་བྱིན་རླབས་ཐམས་ཅད་རྡོ་རྗེ་སློབ་མ་འདི་རྣམས་ཀྱི་ཐུགས་རྒྱུད་ལ་འཇུག་པར་གྱུར་ཅིག དེས་གསུང་གི་རྗེས་གནང་གྲུབ། གསུམ་པ་ཐུགས་ཀྱི་རྗེས་སུ་
གནང་བའི་སླད་དུ་ཐུགས་འདུན་འདི་བཞིན་གནང་བར་ཞུ། སློབ་དཔོན་ལ་ལྷག་པའི་ལྷ་དངོས་ཡིན་སྙམ་པའི་མོས་གུས་བྱས་པས་ཐུགས་ཀ་ནས་འོད་ཟེར་འཕྲོས། མདུན་བསྐྱེད་ཀྱི་ཐུགས་ཀར་ཕོག ཐུགས་རྒྱུད་བསྐུལ། ཐུགས་ཀ་ནས་འོད་ཟེར་སོགས་
ནས༑ ཐུགས་ཀྱི་བྱིན་རླབས་ནུས་མཐུ་ཐམས་ཅད་གྲི་གུག་དང་། ཐོད་ཁྲག བུམ་པ། ཐོད་པ་བདུད་རྩིས་གང་བ། ནོར་བུ་སོགས་ཕྱག་མཚན་དཔག་ཏུ་མེད་པའི་རྣམ་པར་སྤྱན་དྲངས། ཁྱེད་རང་རྣམས་ཀྱི་མདུན་གྱི་ནམ་མཁར་མཚོན་ཆའི་རིགས་དེ་
རྣམས་ཕན་ཚུན་གཟེངས་ཤིང་འཁྲུགས་པས་ཚེ་ལ་བར་དུ་གཅོད་པའི་ཚོགས་ཐམས་ཅད་རྡུལ་ཕྲན་བཞིན་དུ་ཚར་བཅད། སླར་གྲི་གུག་སོགས་ཕྱག་མཚན་རྣམས་འོད་སྔོན་པོ་བདེ་བ་ཆེན་པོའི་རང་བཞིན་བདུད་རྩིའི་རྣམ་པར་ཞུ་སྟེ་སྐུ་ལུས་ཀྱི་བ་སྤུའི་བུ་ག་
ཐམས་ཅད་ནས་སིབ་སིབ་ཐིམ་པས་འཆི་མེད་ཚེའི་དངོས་གྲུབ་ཐོབ་པའི་མོས་པ་མཛོད། བསྙེན་སྔགས་ལ་ཨཱ་བེ་ཤ་ཡ་བཏགས་པ་ལན་གསུམ་བརྗོད། དེས་ཐུགས་ཀྱི་རྗེས་གནང་གྲུབ། བཞི་པ་མཐའ་རྟེན་དུ་འཆི་མེད་ཚེའི་བུམ་པ་སྤྱི་བོར་བཞག་པས་
ཐབས་ཀྱི་ངོ་བོ་ཚེ་ཆུ་དཀར་པོ་ཤེལ་ཞུ་བའི་མདོག་ལྟར་དཀར་བ་སྤྱི་བོ་ནས་ཞུགས་པ་ལུས་ཀྱི་ཕྱི་ནང་ཐམས་ཅད་ཁྱབ། སྡིག་སྒྲིབ་དག ལུས་ནོར་བུ་ཆུ་ཤེལ་དཀར་པོ་ལྟར་འོད་ཀྱི་རང་བཞིན་ཅན་དུ་གྱུར་པས་འཆི་མེད་ཚེའི་དངོས་གྲུབ་ཐོབ་པར་མོས་པ་
སྒྲུབ་ཐབས་ཀུན་བཏུས་
4;

བཅུ་གཉིས་
།མཛོད། ངག་ཏུ་བསྙེན་སྔགས་དང་། ཨོྃ་བཛྲ་ཨཱ་ཡུ་ཥེ་སོགས་བརྗོད་ལ་སྦྱིན། ཐོད་པའི་ཚེ་ཆང་ནས་སྦྱིན་ལ། ཤེས་རབ་ཀྱི་ངོ་བོ་ཚེའི་བདུད་རྩི་མཚལ་ཅོག་ལ་མའི་མདོག་ལྟར་དམར་བ་ཁྱེད་རང་རྣམས་ཀྱི་ཞལ་དུ་གསོལ
བ༑ ལུས་ཀྱི་ཕྱི་ནང་ཐམས་ཅད་ཁྱབ་པས་ལུས་དཀར་ལ་དམར་བའི་མདངས་ཆགས་པར་གྱུར་ཏེ་འཆི་མེད་ཚེའི་དངོས་གྲུབ་ཐོབ་པའི་མོས་པ་མཛོད། སྔགས་བརྗོད་ལ་བདུད་རྩི་སྦྱིན། དེས་རྗེས་གནང་གི་དངོས་གཞི་མཐའ་རྟེན་བཅས་གྲུབ་ནས། རྗེས་ལ
བཞི་ཡོད་པ་ལས། དང་པོ་ཕྲིན་ལས་གཏོར་མའི་བཀའ་བསྒོ་བ་ནི། སློབ་དཔོན་ལྷག་པའི་ལྷར་གསལ་བའི་ཐུགས་ཀ་ནས་འོད་ཟེར་འཕྲོས་པས་མདུན་བསྐྱེད་ཀྱི་གཏོར་མ་ལྷར་གསལ་བ་ཁྱེད་རང་རྣམས་ཀྱི་དབུ་ཐོག་ཏུ་ཡེར་གྱིས་བྱོན་པ་ལ། ད་ལྟར་གྱི་རྩ་
བའི་བླ་མས་དམ་ཚིག་གི་རྡོ་རྗེས་བཀའ་བསྒོས་པས་སྟེང་གི་ནམ་མཁར་བཞུགས་པའི་བརྒྱུད་པའི་བླ་མ་རྣམས་ཀྱིས་ཀྱང་མགྲིན་གཅིག་ཏུ་བཀའ་བསྒོས་པའི་མོས་པ་མཛོད། སྔགས་ཀྱི་དེ་ཝཱིའི་མཇུག་ཏུ། ས་མ་ཡ་སྨ་ར། ས་མ་ཡ་མ་ཏི་ཀྲ་མ། ས་མ་ཡ་
རཀྵནྟུ། ཡང་དག་པར་རྫོགས་པའི་སངས་རྒྱས་རྡོ་རྗེ་འཆང་། འཕགས་པ་ཀླུ་སྒྲུབ། བ་ལིཾ་ཏ་པ། སངས་རྒྱས་ཡེ་ཤེས་ཞབས། མར་མེ་མཛད་བཟང་པོ། གྲུབ་ཆེན་དཔལ་བདེ་བ། བི་མ་ལ་གུཔྟ། རིན་ཆེན་རྡོ་རྗེ། རིན་ཆེན་གྲགས་པ། བསོད་
སྙོམས་པ་ཆེན་པོ། གཉན་ལོ་ཙཱ་བ་དར་མ་གྲགས། གནམ་ཁའུ་པ་ཆོས་ཀྱི་རྒྱལ་མཚན། བླ་མ་ས་སྐྱ་པ་ཆེན་པོ་ཀུན་དགའ་སྙིང་པོ། སློབ་དཔོན་རིན་པོ་ཆེ་བསོད་ནམས་རྩེ་མོ། རྗེ་བཙུན་རིན་པོ་ཆེ་གྲགས་པ་རྒྱལ་མཚན། ཆོས་རྗེས་ས་སྐྱ་པཎྜི་
577

ཏ༑ འགྲོ་བའི་མགོན་པོ་ཆོས་རྒྱལ་འཕགས་པ། ཞང་དཀོན་མཆོག་དཔལ། ཆོས་རྗེ་བྲག་ཕུག་པ། བླ་མ་དམ་པ་བསོད་ནམས་རྒྱལ་མཚན། ཡར་ལུང་པ་སེང་གེ་རྒྱལ་མཚན། མཁན་ཆེན་བསོད་ནམས་རྒྱལ་མཆོག འཇམ་དབྱངས་ནམ་མཁའ་
རྒྱལ་མཚན། བདག་ཆེན་རྡོ་རྗེ་འཆང་བློ་གྲོས་རྒྱལ་མཚན། རྗེ་བཙུན་རྡོ་རིང་པ་ཆེན་པོ། ཚར་ཆེན་རྡོ་རྗེ་འཆང་བློ་གསལ་རྒྱ་མཚོ། མཻ་ཏྲི་དོན་གྲུབ་རྒྱལ་མཚན། སྤྱན་སྔ་མི་ཕམ་ཆོས་ཀྱི་རྒྱ་མཚོ། ཁྱབ་བདག་དབང་ཕྱུག་རབ་བརྟན། མཁན་ཆེན་
བསོད་ནམས་མཆོག་གྲུབ། མཁྱེན་རབ་བྱམས་པ་ངག་དབང་ལྷུན་གྲུབ། རྨོར་ཆེན་རྡོ་རྗེ་འཆང་ཀུན་དགའ་ལྷུན་གྲུབ། མཐུ་སྟོབས་ཀྱི་དབང་ཕྱུག་སངས་རྒྱས་རྒྱ་མཚོ། གནས་གསར་བ་ངག་དབང་ཀུན་དགའ་ལེགས་པའི་འབྱུང་གནས། ས་ཆེན་ཀུན་
དགའ་བློ་གྲོས། བྱམས་པ་ཀུན་དགའ་བཀྲ་ཤིས། མཐུ་སྟོབས་ཀྱི་དབང་ཕྱུག་དཔལ་ས་སྐྱ་པ་སྔགས་འཆང་ངག་དབང་ཀུན་དགའ་རིན་ཆེེན་སོགས་དཔལ་ལྡན་བླ་མ་དམ་པ་རྣམས་ཀྱི་བཀའ་དང་དམ་ལས་མ་འདའ་བར་སངས་རྒྱས་ཀྱི་བསྟན་པ་
སྲུངས༑ དཀོན་མཆོག་གི་དབུ་འཕང་བསྟོད། དགེ་འདུན་གྱི་སྡེ་སྐྱོངས། བྱེ་བྲག་ཏུ་རྡོ་རྗེ་སློབ་མ་འདིའི་ལུས་དང་གྲིབ་མ་ལྟར་འགྲོགས་ལ་བསམ་པའི་དོན་ཐམས་ཅད་ཆོས་དང་མཐུན་པར་ཡིད་བཞིན་དུ་འགྲུབ་པ་དང་། བསྲུང་བ་དང་། བསྐྱབ་པ་
དང་༑ སྦ་བའི་ཕྲིན་ལས་དང་སྟོང་གྲོགས་རྒྱ་ཆེན་པོ་མཛད་དུ་གསོལ། ཁྱད་པར་དུ་རྡོ་རྗེ་སློབ་མའི་ཚེའི་འགལ་རྐྱེན་བར་ཆད་མཐའ་དག་ཞི་ཞིང་། འཆི་མེད་ཚེའི་དངོས་གྲུབ་ཐོབ་པའི་ཕྲིན་ལས་མཛད་དུ་གསོལ། ཛཿཧཱུྃ་བཾ་ཧོཿ ཞེས་བརྗོད་པས་གཏོར་
སྒྲུབ་ཐབས་ཀུན་བཏུས་

།མ་དང་དབྱེར་མེད་པའི་དཔལ་མགོན་དཀར་པོ་ཚེ་འཕེལ་གཙོ་འཁོར་ལྔ་ཁྱེད་རང་རྣམས་ཀྱི་དབུ་གཙུག་ནས་ཐིམ་པས་ཁྱེད་རང་རྣམས་ཀྱི་ལུས་ངག་ཡིད་གསུམ་དང་མགོན་པོའི་སྐུ་གསུང་ཐུགས་དབྱེར་མེད་དུ་གྱུར་པས་འཆི་མེད་
ཚེའི་དངོས་གྲུབ་བརྟེན་ཅིང་ནུས་ལྡན་དུ་བྱས་པའི་མོས་པ་མཛོད། གཉིས་པ་ཡོན་ཏན་སྒྲུབ་པའི་ལུང་སྦྱིན་པ་ནི། འདི་ལྟ་བུའི་རྗེས་སུ་གནང་བ་ཐོབ་ནས་ཞིང་སྐྱོང་དབང་པོའི་ཕྱི་ནང་གསང་གསུམ་གྱི་མན་ངག་དང་། ཁྱད་པར་དུ་ཙ་ཏུརྨུ་ཁ་དཀར་པོ་ཚེ་
འཕེལ་གྱི་བདག་མདུན་གྱི་རྣལ་འབྱོར་ལ་བརྟེན་པའི་མན་ངག་རྣམས་ཉན་པ་ལ་དབང་བ་ཡིན་པས་བླ་མ་མཚན་ཉིད་དང་ལྡན་པའི་དྲུང་དུ་ཞུས་ཏེ་རང་གཞན་ལ་ཕན་གདགས་པའི་སྒོ་ནས་བསྟན་པ་དང་སེམས་ཅན་གྱི་དོན་ཅི་ནུས་སུ་བསྒྲུབ་པ་ལ་བརྩོན་པར་
བྱའོ། །གསུམ་པ་མི་འབྲལ་བར་བསྟེན་ཅིང་གསང་བར་གདམས་པ་ནི། འདི་ལྟ་བུའི་མན་ངག་དང་གཏོར་མ་བསྔོ་བ་རྣམས་ཐུན་བཞི། གསུམ། གཉིས། ཐ་ནའང་ཐུན་རེ་ལ་བརྩོན་པར་བྱ་བ་སོགས་ཆོས་སྐྱོང་མཉེས་པའྀ་ཐབས་ལ་འབད་པ་
དང་༑ རྗེས་གནང་དང་དངོས་གྲུབ་སྐོར་རྣམས་དམ་ཚིག་དང་མི་ལྡན་པ་རྣམས་ཀྱི་རྣ་ལམ་དུ་མཚན་ཙམ་ཡང་མི་བསྒྲག་ཅིང༌། ལྟ་གྲུབ་མི་གཅིག་པ་དང་། ཉམས་ལེན་ལ་མི་བརྩོན་པ་དག་ལ་བཤད་པར་མི་བྱ། འདི་སྟོན་པའི་བླ་མ་ལ་རྡོ་རྗེ་འཆང་གི་འདུ་
ཤེས་བསྐྱེད། དམ་ཚིག་མཐའ་དག་ཅི་ནུས་སུ་བསྲུང་། ཁྱད་པར་ཀླུ་སྒྲུབ་ཀྱི་ལྟ་བའི་སྲུང་མ་ཡིན་པས་དབུ་མའི་ལྟ་བ་ལ་ཤིན་ཏུ་གུས་པར་བྱ། ཡུམ་ཆེན་བཞི་པོ་བདེ་མཆོག་གི་སྒོ་མཚམས་མ་བཞི་ཁྲོས་པ་ཡིན་པས་བདེ་མཆོག་གི་གདོང་བརྙན་ལའང་གུས་
5
བཅུ་གསུམ་

སྒྲུབ་ཐབས་ཀུན་བཏུས་
པ་དང་། གཞན་བྱ་ནག་ཁྱི་ནག་མི་ནག་པོ་ལ་སྡང་བར་མི་བྱ་ཞིང་བསྙེན་བཀུར་བྱ་བ་རྣམས་དམ་ཚིག་དང་བསླབ་བྱ་ཡིན་ནོ། །བཞི་པ་དེ་ལྟར་ཁས་བླངས་པའི་དམ་ཚིག་རྣམས་མདོར་བསྡུས་ཏེ་འཛིན་སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་
སོགས༑ གཏང་རག་གི་མཎྜལ། ལུས་ལོངས་སྤྱོད་དབུལ་བ། དགེ་བ་བསྔོ་བ་རྣམས་སྤྱི་ལྟར་དང་། རྗེས་ཀྱི་རིམ་པ་གོང་བཞིན་བྱའོ། །སླར་སྨྲས་པ། རྡོ་རྗེ་ཞལ་བཞིའི་རྣམ་འགྱུར་ཟླ་ཤེལ་ལྟར། །རབ་དཀར་གདམས་ངག་བདུད་རྩིའི་འོད་བཟང་
པོ༑ །ཅུང་ཟད་ཕྱེ་ལས་གྲུབ་པའི་དགེ་ཚོགས་ཀྱིས། །འགྲོ་ཀུན་ཚེ་དང་ཡེ་ཤེས་འཕེལ་གྱུར་ཅིག། །།དེ་ལྟར་དཔལ་རྡོ་རྗེ་ནག་པོ་ཆེན་པོ་དཀར་པོ་ཚེ་འཕེལ་འདི་ལ་གཉན་ལོ་ཙཱ་བ་དང་། ཐེག་ཆེན་ཆོས་རྗེས་མཛད་པའི་གཞུང་ལ་བརྟེན་ནས་ཚར་ཆེན་རྡོ་རྗེ་
འཆང་སོགས་ཀྱི་སྒྲུབ་ཐབས་རྗེས་གནང་གི་རིམ་པ་ཐུན་མོང་དང་ཐུན་མོང་མ་ཡིན་པ་དང་། གསང་སྒྲུབ་ཀྱི་ལས་སྦྱོར་ཐུན་མིན་སྐབས་སོགས་སུ་བྱུང་བའི་མན་ངག་ཟབ་ལ་གཉན་པ་མང་དུ་བཞུགས་པའི་ནང་ནས་ཕྱི་སྒྲུབ་ཐུན་མོང་མ་ཡིན་པའི་སྒོ་ནས་ཚེ་
སྒྲུབ་པའི་རིམ་པ་སྐྱབས་མཆོག་ཐར་རྩེ་མཆོག་སྤྲུལ་དམ་པའི་གསུང་གི་དགོངས་དོན་ལྟར་ཚར་ཆེན་རྡོ་རྗེ་འཆང་དང་། རྨོར་ཆེན་རིན་པོ་ཆེ། འཇམ་མགོན་ས་སྐྱ་པ་ཀུན་དགའ་བློ་གྲོས་རྣམས་ཀྱིས་རྩལ་བའི་གསུང་རབ་ཀྱི་དགོངས་པ་ཇི་ལྟ་བར། དཔལ་
སྡེ་དགེ་ལྷུན་གྲུབ་སྟེང་གི་ཤར་བླ་མིང་ཀུན་དགའ་དཔལ་ལྡན་པས་མགོན་ཁང་བདུད་དཔུང་ཟིལ་གནོན་དུ་ཡར་ཚེས་བཅོ་ལྔའི་ཉིན་དགེ་བའི་ལེགས་ཚོགས་དང